**Základná škola s materskou školou, Ulica bratrícka 355/19, Lučenec**

**Správa o výchovno-vzdelávacej činnosti, jej výsledkoch a podmienkach školy**

 **v školskom roku 2017/2018**

Predkladá: Mgr. Andrea Novotná – riaditeľka školy

Prerokované na zasadnutí pedagogickej rady dňa:

Prerokované v Rade školy dňa:

Vyjadrenie Rady školy

Rada školy odporúča zriaďovateľovi

 **schváliť – neschváliť**

Správu o výchovno-vzdelávacej činnosti, jej výsledkoch a podmienkach školy za školský rok 2017/2018

Predseda Rady školy: Miroslav Moučka

Podpis predsedu Rady školy: .......................................................

Stanovisko zriaďovateľa

Mesto Lučenec

**schvaľuje – neschvaľuje**

Správu o výchovno-vzdelávacej činnosti, jej výsledkoch a podmienkach školy za školský rok 2017/2018

Primátorka Mesta: PhDr. Alexandra Pivková

Podpis primátorky Mesta: .......................................................

Dátum: ...........................................................

1. **Základné identifikačné údaje o škole**

Názov školy: **Základná škola s materskou školou, Ulica bratrícka 355/19, Lučenec**

Adresa školy: **Ulica bratrícka 355/19, 984 01 Lučenec**

Telefónne číslo: **047/4333789, 0911 890076**

Faxové číslo:

e-mail: **zs.opatova@post.sk****,** **novotnamgr@gmail.com**

web stránka: [www.zsbratlc.edu.sk](http://www.zsbratlc.edu.sk)

Zriaďovateľ školy: **Mesto Lučenec, Novohradská č.1, 984 01 Lučenec**

Riaditeľ školy: **Mgr. Andrea Novotná**

Zástupca školy:

1. Pre ISCED 0: **Mgr. Adriana Kurišová**

**Rada školy**

Počet členov: **9**

Funkčné obdobie od – do: **27.10.2014 – 26.10.2018**

Predseda Rady školy: **Miroslav Moučka**

Členovia Rady školy

Zástupca školy za pedagogických zamestnancov: **Mgr. Zuzana Svoradová, Jana Megyeriová**

Zástupca školy za nepedagogických zamestnancov: **Miroslav Moučka**

Zástupca rodičov: **Katarína Bačová, Eva Gašparová, Miroslav Tóth**

Zástupca Mesta: **Ing. Elena Uličná, Ing. Ján Danko, Mgr. Ingrid Kudláková**

**Poradné orgány školy**

Metodické združenia (MZ): **MŠ – Jana Megyeriová, ZŠ – Mgr. Monika Vargová**

Rada rodičov: **Iveta Franeková, Mária Galambová, Katarína Kelemenová, Monika Nagyová, Milan Motoška, Mgr. Miroslava Scheirichová, Viera Beľová, , Eva Tóthová**

Asistenti učiteľa: **Ildikó Chamulová, Marcela Košútová**

**ZÁKLADNÁ ŠKOLA**

1. **Údaje o počte žiakov školy vrátane žiakov so špeciálnymi výchovno-vzdelávacími potrebami, údaje o počte detí v školskom zariadení**

**Počet žiakov v školskom roku 2017/2018**

|  |  |  |  |  |  |  |
| --- | --- | --- | --- | --- | --- | --- |
| počet žiakov | k 15.09.2017 | k 31.08.2018 | z toho integrovaní | so zdravotným znevýhodnením | intelektovo nadaní | zo SZP |
|  70 |  69 |  3 |  7 |  0 |  3 |

**Počet žiakov v ŠKD**

|  |  |  |  |  |  |
| --- | --- | --- | --- | --- | --- |
| počet žiakov v ŠKD | k 15.09.2017 | k 31.08.2018 | 1. - 4. ročník | 5. - 9. ročník | Počet oddelení |
| 1. - 4. ročník | 5. - 9. ročník |
|  30 |  30 |  30 |   |  1 |   |

1. **Údaje o počte zapísaných žiakov do prvého ročníka základnej školy, údaje o počtoch a úspešnosti žiakov na prijímacích skúškach a ich následnom prijatí na štúdium na stredné školy.**

**Zapísaní do prvého ročníka**

|  |  |  |  |  |  |
| --- | --- | --- | --- | --- | --- |
| zapísaní do prvého ročníka | k 15.09.2017 | z toho bolo OPŠD | z obvodu | mimo obvod | s trvalým pobytom v meste Lučenec |
|   |  22 |  3 |  13 |  9 |  14 |

1. **Údaje o výsledkoch hodnotenia a klasifikácie žiakov podľa poskytovaného stupňa vzdelania.**

**Výsledky koncoročnej klasifikácie podľa celkového prospechu**:

|  |  |  |  |
| --- | --- | --- | --- |
| Počet žiakov | 1. - 4. ročník | 5. - 9. ročník | 1. - 9. ročník |
| 70 |  0 | 70 |
| Prospeli | 57 |  0 | 57 |
| Neprospeli | 4 |  0 | 4 |
| Neklasifikovaní | 9 |  0 | 9 |
| Znížená známka zo správania | 2. stupeň |  0 |  0 | 0 |
| 3. stupeň |  0 |  0 | 0  |
| 4. stupeň |  0 |  0 |  0 |

**Komisionálne skúšky**: nekonali sa, uvedení žiaci neprospeli z viac ako 2 predmetov

**Počet vymeškaných hodín v šk. roku 2017/2018**:

|  |  |  |  |  |
| --- | --- | --- | --- | --- |
| vymeškané hodiny | 1. - 4. ročník | 5. - 9. ročník | spolu | na žiaka |
| ospravedlnené hodiny | 5187 | 0 | 5187 | 74,1 |
| neospravedlnené hodiny | 282 | 0 | 282 | 4,03 |
| spolu | 5469 | 0 | 5469 | 78,13 |

**Hodnotenie výchovno-vzdelávacej činnosti v špeciálnych triedach pre žiakov s autizmom v školskom roku 2017/2018**

V špeciálnych triedach pre žiakov s autizmom sa v školskom roku 2017/2018 vzdelávali 7 žiaci. Noví žiaci sa adaptovali na školské prostredie veľmi rýchlo.

Každý žiak pracoval podľa svojho individuálneho vzdelávacieho plánu vypracovaného podľa ISCED 1 a špecifických potrieb žiakov. Hodnotenie žiakov bolo kombinované (klasifikácia a slovné hodnotenie), vzhľadom na ich poruchy učenia, koncentrácie a správania.

Žiaci v školskom roku dosiahli nasledujúce výsledky:

* Prospeli – 6 žiaci (1 žiak v priebehu školského roka prestúpil na špeciálnu školu)

Počas školského roka sa zúčastňovali školských aktivít: výchovné koncerty, divadlá, Halloween, Vianočná besiedka, Vynášanie Moreny, Karneval, Deň detí, Juniáles, Koncert s ujom Janom. Na konci školského roka sa žiaci zúčastnili školského výletu na farmu.

1. **Zoznam uplatňovaných učebných plánov v školskom roku 2017/2018:**

V školskom roku 2017/2018 žiaci všetkých ročníkov postupovali vo vyučovaní podľa Štátneho vzdelávacieho programu a Školského vzdelávacieho programu (ISCED 1).

VI.

1. **Údaje o počte zamestnancov** **a plnení kvalifikačného predpokladu pedagogických zamestnancov školy za základnú školu:**

|  |  |  |  |
| --- | --- | --- | --- |
| počet zamestnancov | úväzok | plný | čiastočný |
| pedagogickí |  11 |  10 |  1 |
| nepedagogickí |  4 |  4 |  0 |

**Kvalifikovanosť**

Kvalifikovaní: 11

Nekvalifikovaní: 0

Doplňujúci si kvalifikáciu: 0

Odbornosť vyučovania: odbornosť vyučovania jednotlivých predmetov v školskom roku 2017/2018 bola 100 %-ná. Odbornú a pedagogickú spôsobilosť spĺňajú všetci pedagogickí zamestnanci.

1. **Údaje o ďalšom vzdelávaní pedagogických zamestnancov.**

|  |  |
| --- | --- |
| **Aktualizačné** | **Mgr. Michal Novodomský, Mgr. Miroslava Scheirichová, Mgr. Monika Vargová, Mgr. Denisa Tóthová** |
| **Prípravné atestačné** | **PaedDr. Janka Burinová** |

Ďalšie vzdelávanie pedagogických zamestnancov prebiehalo podľa Plánu kontinuálneho vzdelávania na školský rok 2017/2018. Všetky vzdelávania boli v školskom roku úspešne absolvované a ukončené.

VII.

1. **Údaje o aktivitách školy a prezentácii na verejnosti**.

***Timravina studnička*** – školské kolo súťaže v prednese – október 2017

***Program v Klube dôchodcov ku Dňu úcty k starším***- október 2017

***Petrohrad očami detí -*** 20.10.2017

***Halloween***- 27.10.2017

***Pasovanie prvákov***- 16.11.2017

***Maloveský advent***- vystúpenie folklórneho krúžku OPATOVÁČIK 26.11.2017

***Program k Vianociam v Klube dôchodcov*** – 7.12.2017

***Vystúpenie folklórneho krúžku na Opatovskej veselici*** – 8.12.2017

***Mobilné planetárium*** – 14.12.2017

***Vianočné trhy*** v meste- program folklórneho krúžku, predajný stánok-15.12.2017

***Zimné radovánky***- 19.12.2017

***Pasovanie prvákov*** – 31.1.2018

***Karneval***- 8.2.2018

***Vynášanie moreny***-16.3.2018

***Deň otvorených dverí***- 26.3.2018

***Veľkonočné trhy*** v meste- vystúpenie folklórneho krúžku OPATOVÁČIK, stánok-23.3.2018

***Deň Zeme***- úprava areálu školy-20.4.2018

***Škola v prírode*** – 21.-25-5-2018

***Deň detí***- 1.6.2018

***Juniáles***-16.6.2018

***Didaktické hry v prírode***-23.6.2017

Koncerty a divadelné predstavenia pre žiakov školy

1. **Údaje o projektoch do ktorých je škola zapojená**.

Škola sa zapája do projektov:

* **Gesto pre mesto –** zameraný na vzdelávanie (škola získala interaktívnu tabuľu a vybavenie pre žiakov s autizmom), zameraný na kultúru ( škola získala ozvučenie a kompletnú aparatúru pre folklórny súbor OPATOVÁČIK)
* **Projekt Nadácie Tatrabanka –** notebook a vizuálne pomôcky pre žiakov zo SZP a žiakov s autizmom, či slaboprospievajúcich žiakov pre uľahčenie začlenenia do výchovno-vzdelávacieho procesu
* **Projekt Greeen Slovakia** – separovanie odpadov
* **Projekt Nadácie Volkswagen Slovakia –** Technika hrou od základných škôl – projekt bol vypracovaný a schválený, napĺňanie jeho cieľov – v školskom roku 2018/2019.

Žiaci sa zapájajú pod vedením vyučujúcich do rôznych projektov na hodinách vlastivedy, prírodovedy, anglického jazyka, slovenského jazyka a matematiky. Vo vzdelávaní čoraz častejšie využívame prvky projektového vyučovania, zážitkového učenia a podporujeme u žiakov logické i kritické myslenie.

VIII. **Údaje o výsledkoch inšpekčnej činnosti vykonanej Štátnou školskou inšpekciou v škole :** v školskom roku 2017/2018 nebola v základnej škole uskutočnená inšpekčná činnosť vykonávaná Štátnou školskou inšpekciou. Kompletná školská inšpekcia bola uskutočnená v roku 2015.

IX. **Údaje o priestorových a materiálno-technických podmienkach školy**

 Priestorové podmienky sú s ohľadom na počet žiakov a vzdelávací program na veľmi dobrej úrovni. Triedy sú svetlé, funkčne vybavené, umožňujú realizovať vzdelávací program a žiakom cez prestávky relaxovať na koberci. Každá učebňa je vybavená didaktickou a výpočtovou technikou - interaktívnou tabuľou, PC, magnetofónom. Škola má k dispozícii vlastnú priestrannú telocvičňu, ZŠS - vlastnú kuchyňu i jedáleň, herňu pre ŠKD, kabinety.

 V školskom roku 2017/2018 sa podarilo s finančnou podporou zriaďovateľa – Mesta Lučenec kompletne rekonštruovať strechu na budove školy, ktorá bola v havarijnom stave. Taktiež sa zrekonštruovali sociálne zariadenia na poschodí a aj šatne prislúchajúce k telocvični, na prízemí budovy školy. Škola získala sponzorsky sedacie súpravy do tried pre žiakov s autizmom, kopírovacie zariadenie, tlačiareň, výtvarné a kreatívne pomôcky, knihy do žiackej školskej knižnice. Občianske združenie Škola s úsmevom zakúpilo pre ZŠ i MŠ pracovné stoly pre technickú výchovu detí a žiakov a tiež potrebné náradie. Z vlastných zdrojov škola zakúpila nové koberce do tried ZŠ a zrekonštruovala polytechnickú miestnosť – dielničku.

 Úlohou do ďalšieho obdobia je obnovenie náterov stien a stropov na hornej chodbe a v triedach základnej školy, ktoré boli poškodené pri zatekaní strechy, zateplenie vonkajšieho obvodového plášťa budovy školy.

X. **Údaje o finančnom a hmotnom zabezpečení výchovno-vzdelávacej činnosti**

**A) Dotácie zo štátneho rozpočtu na žiakov:** viď príloha.

1. **Príspevky na čiastočnú úhradu nákladov spojených s hmotným zabezpečením školy od rodičov alebo inej osoby, ktorá má voči žiakovi vyživovaciu povinnosť:**

Poplatok za ŠKD ( 10€/mesiac, hmotná núdza 5€/mesiac): **1 845 €**

Poplatok za MŠ ( 15 €/mesiac, príspevok za dieťa v MŠ rodič neuhrádzal za dieťa, ktoré má 1 rok pred plnením školskej dochádzky: **6 137,70 €**

V školskom roku 2017/2018 sa vyzbierali príspevky od rodičov a zákonných zástupcov v celkovej sume za MŠ a ŠKD: **7 982,70 €**

1. **Finančné prostriedky prijaté za vzdelávacie poukazy a spôsobe ich použitia v členení podľa finančných aktivít:**

Finančné prostriedky za vzdelávacie poukazy boli prijaté v celkovej sume **1 862 €**

Spôsob ich použitia v členení podľa finančných aktivít: 755,41 € - tovary a služby, 820,00 € - mzdy – odmeny za vedenie krúžkov, 286,59 € - odvody

1. **Finančné prostriedky prijaté od rodičov alebo zákonných zástupcov žiakov, právnických osôb alebo fyzických osôb a spôsob ich použitia v členení podľa finančných aktivít:**

Z prenájmu telocvične a nebytových priestorov školy: **1 716 €**

**E) Iné finančné prostriedky získané podľa osobitných predpisov.**

XI. **Cieľ koncepčného zámeru rozvoja školy stanovený pre školský rok 2017/2018 a jeho vyhodnotenie.**

**1. Výchova a vzdelávanie:**

* **Skvalitniť výchovno-vzdelávací proces a výchovné pôsobenie školy**

- rozvíjať čitateľskú a jazykovú gramotnosť u detí a žiakov, školskú knižnicu využívať ako zdroj informácií pre získavanie poznatkov (doplniť vybavenie knižnice o ďalšie tituly knižničného fondu, vybavenie knižnice posilniť i o počítače s internetom a výučbovými programami, zabezpečiť kútik pre čítanie v knižnici) – bola zriadená školská knižnica v priestoroch bývalej triedy pre žiakov s autizmom. Bola zariadená a vybavená novými regálmi na knihy a obohatená o množstvo nových knižných titulov, ktoré boli škole darované od sponzorov. Rovnako pribudli pracovné kútiky a oddychová časť na čítanie kníh.

- pokračovať v začleňovaní žiakov so špeciálnymi výchovno-vzdelávacími potrebami: škola začala výbornú spoluprácu so SCPPPaP v Poltári – individuálne začlenenie žiakov. Poradenstvo a prevencia sú poskytované priamo na škole – špeciálny pedagóg, psychológ, logopéd.

- rozvoj pohybových schopností a prevencie zdravia (rozvíjať schopnosti športovo talentovaných žiakov, podporovať športovými aktivitami aj ostatných žiakov): rozšírili sme ponuku krúžkov o florbal a tiež majú žiaci možnosť navštevovať popoludňajšie atletické a športové aktivity so Sport studiom Žužu v telocvični školy. Nakoľko sa nám podarilo v spolupráci s Mestom Lučenec vybudovať nové športovo – relaxačné zóny v areáli školy – podporujeme u žiakov ďalší záujem o šport.

* **Zlepšiť a stabilizovať počet žiakov ZŠ napriek demografickému vývoju a konkurenčnému prostrediu**

- zlepšiť prezentáciu školy na verejnosti (pravidelné akcie a aktivity organizované v spolupráci s rodičmi a verejnosťou, dni otvorených dverí v ZŠ i MŠ, prezentácia aktivít na www stránke školy, v Mestských novinách, v Učiteľských novinách, v iných médiách) – škola vytvorila ďalšiu stránku na FB, ktorá denne informuje žiakov a rodičov o akciách, aktivitách a novinkách školy. K výbornej prezentácii prispelo aj založenie folklórneho súboru „Opatováčik“, ktorý reprezentuje školu na mnohých podujatiach organizovaných nie len školou, ale i Mestom Lučenec.

**2. Riadiace vzťahy a personálna oblasť**

* **Zabezpečiť vysokú odbornosť pedagogických zamestnancov, vytvoriť efektívne motivačné prostredie**

- úzka spolupráca vedenia školy – riaditeľ, zástupcovia, vedúca ŠJ – spoluúčasť na riadení školy, prejednanie kompetencií (dôvera, zodpovednosť) – spolupráca vedenia školy je na veľmi dobrej úrovni. Vedenie neustále konzultuje vzniknuté problémy a hľadá spoločne možnosti riešenia a skvalitňovania.

- vytvoriť účinný kontrolný systém školy (plán kontrol a hospitácií) – kontrolný a hospitačný systém bol vypracovaný a prispieva k napĺňaniu cieľov školy.

**3. Rozvojové projekty**

V predchádzajúcom období sa škola zapojila do viacerých projektov:

- **Premeniť tradičnú školu na modernú**

- vybudovanie športovísk v areáli školy (spolupracovať s komunitou mestskej časti Opatová a zriaďovateľom pri vypracovaní väčšieho projektu na získanie financií na vybudovanie športovísk, ktoré by slúžili aj pre obyvateľov a hlavne pre deti a mládež mestskej časti Opatová) – v roku 2017 boli vybudované športoviská a detské ihrisko v areáli školy.

- pokračovať v aktivitách MŠ a ZŠ (Zimné radovánky, Pasovanie prvákov, Deň Zeme, Rozlúčka predškolákov, Rozlúčka štvrtákov, Deň matiek, Deň detí, Fašiangový karneval, Akadémia, Športová olympiáda a iné.) – všetky aktivity sa počas roka uskutočnili.

* **Gesto pre mesto –** zameraný na vzdelávanie (škola získala interaktívnu tabuľu a vybavenie pre žiakov s autizmom), zameraný na kultúru ( škola získala ozvučenie a kompletnú aparatúru pre folklórny súbor OPATOVÁČIK)
* **Projekt Nadácie Tatrabanka –** notebook a vizuálne pomôcky pre žiakov zo SZP a žiakov s autizmom, či slaboprospievajúcich žiakov pre uľahčenie začlenenia do výchovno-vzdelávacieho procesu
* **Projekt Greeen Slovakia** – separovanie odpadov
* **Projekt Nadácie Volkswagen Slovakia –** Technika hrou od základných škôl – projekt bol vypracovaný a schválený, napĺňanie jeho cieľov – v školskom roku 2018/2019.

**4. Investičný rozvoj (oblasť ekonomická a materiálno-technická)**

Cieľom je postupné zlepšovanie pracovných podmienok a pracovného prostredia pre žiakov a zamestnancov školy s cieľom dosahovania čo najlepších pracovných výkonov s dôrazom na zlepšovanie podmienok pre pedagogický proces.

- hlavné úlohy v oblasti materiálno-technickej: zabezpečiť zlepšenie súčasného stavu vo vybavení učebnými pomôckami (MŠ, ZŠ, ŠKD), zmodernizovať počítačové vybavenie, výmena školského nábytku (ZŠ – žiacke lavice a stoličky, skrinky; MŠ – detské stoličky, skrinky, ŠKD a knižnica – nábytok a oddychová zóna), zlepšiť vybavenie MŠ a ŠKD hrami a hračkami, vybudovať na škole kamerový systém, zabezpečiť a zaviesť na škole domáci telefón pri vstupe do budovy (predchádzanie krádežiam a voľnému pohybu osôb po budove školy), dobudovanie detského ihriska pre MŠ, vybudovanie dopravného ihriska pre potreby MŠ i ZŠ na asfaltovej ploche pred budovou školy, vybudovanie športového areálu (pre potreby školy i komunity obyvateľov Opatovej), oprava strešnej krytiny na budove školy (neustále zatekanie, hlavne v jarnom a jesennom období) – väčšina z uvedených úloh z materiálno-technickej oblasti bola splnená. Naďalej zostáva vybaviť priestory kamerovým systémom, zabezpečiť a zaviesť domáci telefón a zatepliť obvodový plášť na budove školy.

**Vytváranie tradícií školy**

 Škola v mestskej časti Opatová má dlhoročnú tradíciu. Počas svojho fungovania si buduje svoje vlastné vnútorné tradície a hodnoty ako napríklad logo školy, poslanie školy, web stránku (www.zsbratlc.edu.sk), pravidelne sa opakujúce kultúrno – spoločenské aktivity a podujatia (podujatia organizované v spolupráci s Denným centrom pre seniorov v Opatovej, Koledovanie, besiedky, Pasovanie prvákov, Akadémia, Zimné radovánky, Fašiangy, tvorivé dielne,...), a pod.

 V nasledujúcom období bude veľmi dôležité tieto tradície zachovávať, prehlbovať a budovať nové, ktoré sa rovnako stanú pevnou súčasťou školy a prispejú k jej rozvoju.

XII.

1. **Oblasti, v ktorých škola dosahuje dobré výsledky.**

**Silné stránky:**

* 100 % kvalifikovanosť pedagogických zamestnancov
* vysoká odbornosť vyučovania
* starostlivosť o individuálne začlenených žiakov
* výborná úroveň počítačovej gramotnosti u niektorých zamestnancov
* existujúce tradičné aktivity
* fungujúca tímová práca učiteliek a vychovávateľky v ZŠ
* vyučovanie cudzieho jazyka v MŠ formou krúžku a v ZŠ už od 1. ročníka
* vlastná školská jedáleň a telocvičňa
* krúžková činnosť v ZŠ
* prostredie, v ktorom sa škola nachádza
* priestranný areál školy
* škola rodinného typu
* vysoký záujem rodičov o umiestnenie detí do MŠ
* spojenie ZŠ s MŠ – plynulý prechod detí z MŠ do ZŠ
* logopedická starostlivosť v MŠ i v ZŠ
* priestranné a slnečné učebne v ZŠ
* priestranná herňa
* tvorba projektov a ich úspešnosť
* nové plastové okná a dvere na celej budove školy – úspora energie
* vybavenie školy počítačovou technikou
* www stránka školy, stránka školy na Facebooku
* spolupráca s Radou školy a Radou rodičov, s Denným centrom pre seniorov v Opatovej, PaSA Lučenec, DIC Lučenec, Logopedickou poradňou, SCPPaP v Poltári
1. **Oblasti, v ktorých sú nedostatky a treba úroveň výchovy a vzdelávania zlepšiť vrátane návrhov opatrení**

**Slabé stránky:**

* morálne zastaralé učebné pomôcky
* malý priestor pre prijatie väčšieho množstva detí do MŠ
* nedostatočné oceňovanie pedagogických zamestnancov
* nedostatok finančných prostriedkov
* veľa priestorov na vykurovanie
* spolupráca s rodičmi detí z málopodnetného prostredia
* zlé sociálne zázemie niektorých rodín
* narastanie počtu detí so špeciálnymi výchovno – vzdelávacími potrebami a poruchami správania
* získavanie financií z mimorozpočtových prostriedkov
* prezentácia školy na verejnosti

**Príležitosti:**

* získať primeranými racionalizačnými opatreniami optimálne množstvo finančných prostriedkov na zabezpečenie výchovno-vzdelávacieho procesu a prevádzky školy
* výmena pedagogických skúseností
* využívať možnosti štrukturálnych a iných fondov
* prezentácia školy prostredníctvom médií, rodičov, aktivít a akcií pre širšiu verejnosť
* prenájom telocvične a ostatných priestorov školy rôznym subjektom za vopred dohodnutú cenu
* zdokonaľovanie komunikačných kompetencií
* tréningy na zvládanie stresu pre pedagógov

**Riziká:**

* demografický pokles populácie v uplynulých rokoch
* zvyšovanie výdavkov na prevádzku
* nedostatok finančných prostriedkov na investície
* nedostatok financií na odmeňovanie pedagogických a nepedagogických zamestnancov
* nepriaznivá ekonomická situácia v niektorých rodinách i v regióne všeobecne
* nedostatočný záujem zo strany rodičovskej verejnosti

**XIII. Psychohygienické podmienky výchovy a vzdelávania v škole**

 Všeobecné podmienky: stravovanie je zabezpečované vo vlastnej kuchyni s jedálňou, ktoré sú vybavené novým zariadením a technickým vybavením. Škola je zapojená do mliečneho programu a do programu Školské ovocie. Hygienické zariadenia sú vo vyhovujúcom stave. V školskom roku 2016/17 boli žiakom ZŠ zakúpené šatňové skrinky a rekonštruovaná šatňa. Oddychové priestory pre žiakov sú zabezpečené v každej triede – kútiky pre oddych, koberce. V ŠKD je zriadená aj herňa pre popoludňajšie oddychové aktivity žiakov.

Okruhy riešených problémov: školské správanie žiakov: motivácia výkonu, správanie, neprospievanie, poruchy správania a učenia, sociálno-patologické správanie žiakov – záškoláctvo.

**XIV. Voľnočasové aktivity.**

|  |  |
| --- | --- |
| Názov krúžku | Vedúci krúžku |
| **Športový** | Mgr. Michal Novodomský |
| **Florbal** | Erik Paučo |
| **Výtvarný** | Mgr. Slavomíra Szöke |
| **Tanečný** | PaedDr.Janka Burinová |
| **Dramatický** | Mgr. Miroslava Scheirichová, Mgr. Andrea Novotná |
| **Folklórny súbor Opatováčik** | Mgr. Zuzana Svoradová |
| **Spevácky** | Mgr. Monika Vargová |

**XV. Spolupráca školy s rodičmi, poskytovanie služieb deťom, žiakom a rodičom.**

Škola poskytuje kvalitnú výchovu, vzdelávanie a zabezpečuje mimoškolské aktivity pre jeho dieťa, oboznamuje rodiča so životom na škole (prostredníctvom web stránky, rodičovských združení, spoločných akcií...), s pokrokmi i problémami školy a svojich detí.

 Rodič spolupracuje so školou formou triednych združení, rady rodičov, spoločnými zasadnutiami alebo individuálnymi pohovormi s triednymi učiteľmi, vyučujúcimi.

**XVI. Vzájomné vzťahy medzi školou a deťmi alebo žiakmi, rodičmi a ďalšími osobami, ktoré sa na výchove a vzdelávaní podieľajú**.

Škola zabezpečuje vzdelávanie žiakov podľa Štátneho vzdelávacieho programu a Školského vzdelávacieho programu. Venuje zvýšenú pozornosť nadaným žiakom i žiakom s poruchami učenia, správania a žiakom s autizmom a inými vývinovými pervazívnymi ochoreniami. Vytvára im vhodné podmienky pre ich rozvoj a motivuje ich v zmysle jej motta: „Škola s úsmevom“. Sme školou rodinného typu.

Škola spolupracuje s externými inštitúciami a odborníkmi v oblasti výchovy a vzdelávania i poradenstva. Zabezpečujeme žiakom a ich rodičom poradenstvo a prevenciu v spolupráci s odborníkmi – logopéd, špeciálny pedagóg, psychológ – v spolupráci so Súkromným centrom pedagogicko-psychologického poradenstva a prevencie v Poltári.

Správu za ZŠ vypracovala: Mgr. Andrea Novotná – riaditeľka školy

**MATERSKÁ ŠKOLA**

**Základná škola s materskou školou, Ul. bratrícka 355/19, 984 01 Lučenec**

**1.)** Názov:**Základná škola s materskou školou**

Adresa:**Ul. bratrícka 355/19, 984 01 Lučenec**

**Zriaďovateľ**: Mesto Lučenec

**Adresa zriaďovateľa:** Mestský úrad, Ul. novohradská 1, 984 01 Lučenec

**Štatutár mesta:** PhDr. Alexandra Pivková

1. **Základné identifikačné údaje o školách**

|  |  |  |  |  |  |
| --- | --- | --- | --- | --- | --- |
| **Názov a adresa školy** | **Číslo tel.**  | **Internet a elektronická pošta** | **Riaditeľ školy** | **Zástupca riaditeľa****Zastupujúca učiteľka** | **Predseda rady školy** |
| **Základná škola s materskou školou, Ul. Bratrícka 355/19, Lučenec - Opatová** | 4333789 | [www.zsbratlc.edu.sk](http://www.zsbratlc.edu.sk)mszsopatova.lc@gmail.com | Mgr. Andrea Novotná | Mgr. Adriana Kurišová | Miroslav Moučka |

**2) Údaje o počte detí**

|  |  |  |  |  |  |
| --- | --- | --- | --- | --- | --- |
| **Názov a adresa školy** | **Počet detí k 15.9.2017** | **Počet tried** | **Počet detí k 31.8.2018** | **Počet predškolákov** | **Počet detí s OPŠD** |
| **Základná škola s materskou školou, Ul. bratrícka 355/19, Lučenec - Opatová** | 61 | 3 | 60 | 21 | 2 |

Z celkového počtu detí bolo 21 predškolákov a z toho s odloženou povinnou školskou dochádzkou (OPŠD) 2 deti.

**3) Údaje o počte detí, ktoré nastúpili do ZŠ k 1.9.2018** (navštevovali MŠ)

Do 1. ročníka základných škôl nastúpilo 19 detí z materskej školy:

2 deti zostali v MŠ ako deti s OPŠD

Do ZŠ ZŠ s MŠ Ul. bratrícka nastúpilo z celkového počtu predškolákov 8 detí .

**4) Údaje o počtezamestnancov:**

|  |  |  |  |  |
| --- | --- | --- | --- | --- |
| **Názov a adresa školy** | **Pedagogickí zamestnanci** | **THP**  | **ŠJ** | **Spolu** |
| **Základná škola s materskou školou, Ul. bratrícka 355/19, Lučenec - Opatová** | 6 | 1 | - | 7 |

Poznámka:

THP – technicko – hospodársky pracovník

ŠJ – školská jedáleň

**5) Plnenie kvalifikačného predpokladu pedagogických zamestnancov:**

Všetci pedagogickí zamestnanci materskej školy spĺňajú kvalifikačné predpoklady.

**6) Údaje o ďalšom vzdelávaní pedagogických zamestnancov:**

Učiteľky si dopĺňajú vedomosti štúdiom odborných časopisov ako Predškolská výchova, Dieťa nielen pre rodičov, Naša škola, Učiteľské noviny a novej zakúpenej odbornej literatúry. Za účelom zvyšovania odbornosti bolo absolvované vzdelávanie formou kontinuálneho vzdelávania organizovaného

**7) Údaje o aktivitách a prezentácii škôl na verejnosti:**

**Logopedická starostlivosť**

V MŠ ZŠ s MŠ Ul. bratrícka 19, Lučenec v zriaďovateľskej pôsobnosti Mesta Lučenec sa prevádzala **intenzívna** pre deti s narušenou komunikačnou schopnosťou, ktorú zabezpečoval odborník - klinický logopéd Mgr. Renáta Červenáková

- vyšetrených bolo - 19

- počet detí s NKS - 9

- počet zaradených do logopedickej starostlivosti - 9

- počet detí s ukončenou korekciou – 8

- počet detí s ešte potrebnou korekciou – 1

PRAX z PaSA

V MŠ, ZŠ s MŠ Ul. Bratrícka 19, Lučenec, bola v školskom roku 2017/2018 realizovaná **priebežná pedagogická prax** študentov v spolupráci s Pedagogickou a sociálnou akadémiou Lučenec.

Súvislá prax dvoch vysokoškolských študentiek UMB v BB, sa uskutočnila v mesiaci marec, pod vedením dvoch pedagogických zamestnancov.

Súvislá **pedagogická prax** študentov prebiehala v mesiaci máj/jún od 02.05. – 01.06.2018. V MŠ praxovala jedna študentka tretieho ročníka PaSA, pod vedením jedného pedagogického zamestnanca z MŠ.

SÚŤAŽE:

Deti z MŠ sa zúčastnili:

výtvarnej súťaže – na tému „Žitnoostrovské pastelky“ – bez ocenenia

speváckej súťaže „Malý slávik“ – kde získali 1. miesto

výtvarnej súťaže –„Z rozprávky do rozprávky“ - kde získali2.miesto

olympiády MŠ– kde získali 3 x 1. miesto, a jedno 3. miesto

**Iné aktivity škôl:**

Organizovanie aktivít na spestrenie pobytu dieťaťa v MŠ ako aj aktivít konaných v spolupráci s rodičmi sú dôležité nielen v získavaní financií, ale hlavne vplývajú pozitívne na deti, rozvíjajú u nich povedomie spolupatričnosti, obohacujú a spestrujú život školy. Boli to napr. tieto aktivity:

**OKTÓBER**

* Divadelné predstavenie – Pyšná princezná (divadlo Prešov)
* slávnosť svetielok - tekvicové svetlonosy – tvorivé dielne s rodičmi
* návšteva knižnice v rámci rozvoja predčitateľskej a predpisateľskej gramotnosti
* turistická vychádzka spojená so zbieraním listov a plodov jesene

**NOVEMBER**

* Prednáška na tému „Ľudské telo“ – spolupráca so SZŠ
* šarkaniáda
* Čítanie rozprávky v spolupráci so seniormi – „Rozprávky starej matere“

**DECEMBER**

* „Mikuláš v našej triede“- spolupráca so študentkami PaSA
* Návšteva Planetária v MŠ
* Zimné radovánky
* Vystúpenie detí v dome seniorov – Mikuláš
* Účasť na Vianočnom behu v spolupráci s Mestom Lučenec

**JANUÁR**

 - Kurz korčuľovania- návšteva štadiónu, hry na ľade

**FEBRUÁR**

* Kurz korčuľovania – návšteva štadiónu, hry na ľade
* fašiangové zvyky, karneval

**MAREC**

* zvyky a tradície... Morena - vítanie jari
* „Týždeň knihy“ – návšteva školskej knižnice, tvorivé dielne, čítanie rozprávok detí zo ZŚ pre deti MŠ
* Účasť na výtvarnej súťaži – preberanie ocenenia
* Návšteva detí z MŠ na Dni otvorených dverí v základnej škole – aktivity po jednotlivých triedach

**APRÍL**

- „Deň Zeme“- výsadba kvetov, eko-hliadky s deťmi v okolí MŠ, návšteva parku – účasť

na enviromentálnych aktivitách poriadaných Mestom Lučenec a PaSA

 - „Dni otvorených dverí „– zápis do MŠ

**MÁJ**

* Účasť na speváckej súťaži„Malý slávik“
* Účasť predškolákov na Matičnom behu v spolupráci s Mestom Lučenec
* Deň matiek – vystúpenia detí a program pre rodičov
* Škola v prírode
* Zapojenie sa do výtvarných prác s názvom „Pexeso rastlín a živočíchov“ v spolupráci s Mestom Lučenec

**JÚN**

* „Deň detí“ spojený so súťažami
* Návšteva divadla J.G. Tajovského vo Zvolene – predstavenie „Polepetko“
* Olympiáda MŠ
* „OpatovskýJuniáles“– z príležitosti Dňa otcov- v spolupráci so ZŠ
* Rozlúčka s predškolákmi
* Výlet na zvieraciu farmu – Cililink – Breznička časť Červeň

**8) Údaje o projektoch, do ktorých sú školy zapojené:**

|  |  |
| --- | --- |
| **Názov a adresa školy** | **Názov projektu** |
| **Základná škola s materskou školou, Ul. bratrícka 355/19, Lučenec - Opatová** | Bližšie rozvádzané v správe ZŠ. |

**9) Výsledky inšpekčnej činnosti vykonanej Štátnou školskou inšpekciou:**

V danom školskom roku nebola.

**10) Údaje o priestorových a materiálno-technických podmienkach školy**

|  |  |  |
| --- | --- | --- |
| ***Názov a adresa školy*** | ***Dosiahnuté zlepšenia*** | ***Potreba zlepšenia*** |
| **Základná škola s materskou školou, Ul. bratrícka 355/19, Lučenec - Opatová** | - drobné opravy fasády stien v triede  č. 2- oprava detských toaliet pri triede č.  1, a 2, ošetrenie stien hygienickým  náterom | * Dopĺňanie kvalitných hračiek, učebných pomôcok
* Doplniť detskú knižnicu na triedach
* Doplnenie interiéru 2.triedy novým nábytkom
* Prestavba sociálno-hygienických zariadení tried na prízemí
* Vybudovanie detského WC v časti školského dvora
* naďalej dopĺňanie školského dvorapreliezkami..., úprava areálu malého dvora
* Výmena detských stoličiek v triedach na prízemí
* Inovovanie šatne pre zamestnancov a kabinetu pre učebné pomôcky
* Doplniť IKT v 1. triede
* Doplnenie a vynovenie audio techniky v triedach
* Doplnenie posteľnej bielizne (uteráky, paplóny)
* Nový koberec do 1. triedy
 |

**11) Údaje o finančnom a hmotnom zabezpečení výchovno-vzdelávacej činnosti**

Sú obsiahnuté v správe za základnú školu.

**12) Ciele, ktoré si materské školy určili v koncepčnom zámere rozvoja na rok 2017/18**

  *A/ Zvyšovanie kvality výchovno-vzdelávacieho procesu v materskej škole*

Pri plánovaní výchovno-vzdelávacieho procesu sme vychádzali zo Školského vzdelávacieho programu, ktorý je vypracovaný v súlade so Štátnym vzdelávacím programom. Stanovené vzdelávacie ciele sme dosahovali prostredníctvom zážitkového učenia, využívania moderných didakticko- technických a učebných pomôcok, stratégií, digitálnych technológií, inovatívnych metód, organizačných foriem a stanovili sme ich tak, aby zodpovedali individuálnym osobitostiam a boli primerané veku a schopnostiam detí.

Ciele vyplývajúce z koncepcie MŠ sme plnili priebežne v rámci vzdelávacích aktivít a spoločných podujatí s rodičmi.

V predprimárnom vzdelávaní boli aplikované moderné metódy zamerané na rozvoj digitálnej, predčitateľskej a prírodovednej gramotnosti s cieľmi

* rozvíjať predčitateľskú a jazykovú gramotnosť

Vyhodnotenie:

Silné stránky

Deti dokázali nadväzovať rozhovor, chápali dôležitosť komunikačnej a pamäťovej funkcie písanej reči, rozoznávali nesprávnu výslovnosť, formulovali gramaticky správne jednoduché, rozvité vety a súvetia, vedeli predvídať udalosti deja, domýšľať príbehy, opisovať vlastné predstavy, snažili sa o správnu výslovnosť hlások a hláskových skupín, rozlišovali fikciu a realitu, dokázali reprodukovať text, používali spisovnú podobu jazyka, dokázali identifikovať niektoré hlásky ( staršie deti ) vedeli kresliť grafomotorické prvky vyžadujúce pohyb zápästia, dlane a prstov, dokázali obsah a zážitky z čítania vyjadriť prostredníctvom dramatizácie, výtvarných aj hudobno-pohybových činností, snažili sa o správne držanie ceruzky a kresliaceho materiálu . Poznali a dodržiavali pravidlá vedenia dialógu.

Stimulačný program vývinu reči detí predškolského veku bol zameraný na skvalitnenie logopedickej starostlivosti o deti s narušenou komunikačnou schopnosťou, hlavne o deti 5 - 6 ročné, ktoré končili školskú dochádzku v materskej škole.

Kladne sa to odrazilo v náprave na správnej výslovnosti hlások a hláskových skupín u 89% detí pod vedením logopédky p. Mgr. Renáty Červenákovej.

Slabé stránky

U mladších detí používanie jednoslovných odpovedí, slabá slovná zásoba.

Ovládanie, ale nedodržiavanie pravidiel vedenia dialógu.

Otáčanie pracovného listu alebo zošita, sa vyskytlo aj u detí predškolského veku, nesprávne sedenie a nesprávne držanie písacieho materiálu bolo príznačné pre mladšie vekové kategórie.

Odporúčania:

- naďalej spolupracovať s logopédom

- prehlbovať slovnú zásobu detí

- viesť deti k správnej intonácii a tempu reči

* rozvíjať matematické kompetencie prostredníctvom rôznych hier a foriem práce didaktických aktivít

Silné stránky

V tejto oblasti správne určovali počet predmetov v skupine, prikladali aj odoberali, riešili kontextové úlohy, rozhodovali , či objekt má alebo nemá súčasne dané vlastnosti, triedili objekty na základe viacerých daných vlastností, ovládali základy digitálnych technológií, dokázali vytvoriť postupnosť, delili skupiny s rovnakým počtom, ovládali viac, menej , rovnako v skupine do 10, zrakom aj hmatom správne určovali priestorové a rovinné geometrické tvary, odhadom aj meraním dokázali porovnávať predmety / dlhší, kratší, širší, nižší, užší,.../, podľa veľkosti usporiadajú skupinu predmetov, určovali poradie predmetov v priestore aj plošne na pracovnom liste prvý, posledný, hneď pred, za ..., pomocou symbolov a pokynov učiteľky znázorňovali pridávanie a odoberanie zo skupiny. Orientovali sa v štvorcovej sieti (zakresľovanie máp).

Slabé stránky

 U mladších detí absentovalo správne matematické pomenovanie polohy daných predmetov

 Nesprávne identifikovanie plošných geometrických tvarov (štvorec – obdĺžnik, kocka-štvorec).

Vynechávanie čísel v obore od 1 do 10.

Odporúčania:

Individuálne sa venovať deťom, ktoré majú problém s matematickými pojmami

 Individuálna práca s deťmi počas HaHČ a odpoludňajšej činnosti

* rozvíjať prírodovednú gramotnosť

Túto oblasť sme prehlbovalivnášaním prvkov zdravého životného štýlu do edukačného procesu s environmentálnym zameraním, počas celého roka nenásilnou formou a rôznymi aktivitami.Prostredníctvom zážitkového učenia, pokusov, porovnávaní, dentifikovali prvky počasia a realizovali krátkodobé pozorovania zmien v prírode, samostatne triedili prírodné reálie podľa daných kritérií, uvádzali príklady, kde sa všade nachádza voda, identifikovali rôznorodosť rastlinnej ríše, poznali živú a neživú prírodu, poznali zem ako súčasť vesmíru, poznali zvieratá a ich mláďatá, identifikovali rôznorodosť živočíšnej ríše, vedeli ako sa starať o niektoré živočíchy, poznali význam vody, rozprávali o prírodných reáliách známeho okolia, poznali príklady javov, v ktorých je možné vnímať prítomnosť vzduchu, pozorovali a porovnávali vybrané poľnohospodárske rastliny, poznali zmeny v prírode počas roka, poznali ľudské telo a jeho fyziologické funkcie.

Slabé stránky:

U mladších detí zámena charakteristických znakov jednotlivých ročných období

Odporúčania:

Intenzívne využívať metódu zážitkového učenia, pozorovať prírodu pre utvrdenie poznatkov.

* podporovať zdravé sebavedomie, sebaistotu a jedinečnosť detí rozvíjať návyky súvisiace so zdravým životným štýlom,
* rozvíjať a podporovať pohybovú aktivitu detí,pohybovú kultúru a zdatnosť detí

Vyhodnotenie:

Rozvoj elementárnych pohybových zručností a schopností sme podporili atraktívnymi športovo-pohybovými podujatiami – jumping, účasťou na kurzoch korčuľovania, účasťou na športových súťažiach v priebehu školského roka a športovými aktivitami s rodičmi.

- ovládali základne lokomočné pohyby, poznali terminológiu zdravotných cvikov, sebaobslužné práce, vedeli identifikovať situácie ohrozujúce zdravie, manipulovali s náradím a náčiním, dodržiavali pravidlá pohybových hier, aktívne sa zúčastňovali pri príprave stolovania, používali príbor a udržiavali čistotu pri stolovaní, ovládali jednoduché akrobatické zručnosti, ovládali prečo je potrebný pohyb pre zdravie človeka. Tomu nasvedčujú aj výborné úspechy a ocenenia v športových súťažiach.

Slabé stránky:

- u niektorých detí nesprávne držanie tela

- mladšie deti nepresné vykonávanie zdravotných cvikov.

Odporúčania:

- naďalej rozvíjať talent, pohybovú zručnosť a zdatnosť u detí

- sledovať a viesť deti k správnemu držaniu tela počas všetkých aktivít dňa

- upozorňovať deti na presné vykonávanie zdravotného cviku, lebo len tak má správny účinok na naše zdravie

* podporovať rozvíjanie digitálnych kompetencií u detí, a tým aj rozvoj tvorivého myslenia s využívaním IKT  a primeraným aplikovaním vo výchovno-vzdelávacom procese,

Vyhodnotenie:

- samostatne pracovali s IKT, s eduk. programom ACTIVINSPIRE, Floworks, RNA

* utvárať a rozvíjať základy prosocionálneho cítenia a správania a harmonického spolunažívania s deťmi a dospelými - prosociálne hry

Vyhodnotenie:

Poznali vhodný pozdrav aj odpoveď, orientovali sa doma aj v materskej škole, poznali mená svojich spolužiakov aj učiteliek, poznali svoju adresu, vedeli použiť prosbu, poďakovanie, ospravedlnenie, poznali rodinnú hierarchiu aj rolu rodičov v rodine, snažili sa správne používať pojmy – včera dnes zajtra, ráno , na obed, večer, poznali významné miesta v našom meste vedeli sa správať ohľaduplne, vedeli sa sústrediť na činnosť, pracovať v skupine, poznali pozitívne a negatívne ľudské vlastnosti, snažili sa nenásilne riešiť konflikt, chápali odmietajúci postoj k cudzím osobám, poznali základné pravidlá správania sa v cestnej premávke.

Slabé stránky

Nedostatočné využívanie teoretických poznatkov do praxe

Zabúdali na bezpečnosť pri styku s cudzími osobami ako aj v cestnej doprave.

Odporúčania:

Hľadať metódy jednotnej spolupráce s rodičmi pri správaní, pri styku s cudzími osobami.

Vyhodnotenie:

Väčšina detí si osvojila základy prosocionálneho cítenia a správania, uvedomovali si vlastnú identitu, dokázali vyjadrovať svoje pocity. Aktívne sa zapájali do skupinovej hry, spolupracovali a rešpektovali pravidlá hier. Naďalej však potrebné rozvíjať.

 *I. Dimenzia zákazníka a obsahová*

Oblasť výchovno - vzdelávacej činnosti

1. Školský vzdelávací program „Zvedavé slniečka“ – bol vypracovaný v súlade so štátnym vzdelávacím programom.

2. Skvalitňovali sme realizáciu pedagogickej diagnostiky pozorovaním, zisťovaním,

zaznamenávaním a hodnotením úrovne rozvoja detí.

3. Za účelom hlbšieho poznania dieťaťa učiteľkou aj rodičom sme využívali detské portfólio.

4. Obrázkové čítanie, zásobníky básní, riekaniek, a detské časopisy sme využívali na

rozvíjanie predčitateľskej gramotnosti.

5. Hudobné a dramatické umenie sme sprostredkovali hudobnými a divadelnými

predstaveniami.

Odporúčania:

* skvalitňovať materiálne podmienky na realizovanie rozvíjajúcich programov,
* naďalej sa prezentovať výstavkami pred rodičmi.

*II. Dimenzia koncepčná a legislatívna*

*Vo výchove a vzdelávaní*

* úzko spolupracovať s učiteľmi I. stupňa ZŠ a s rodičmi pri výbere ZŠ
* dosiahnuť priaznivú sociálnu, emocionálnu, motorickú a kognitívnu úroveň detí, pripraviť ich na život v spoločnosti a uľahčiť plynulú adaptáciu na vstup do základnej školy.

Vyhodnotenie:

- vytvárali sme podmienky deťom na prípravu na vstup do základnej školy,

- cieľ bol splnený na výbornej úrovni, a to prostredníctvom výbornej spolupráce ZŠ s MŠ, o čom nasvedčoval aj počet zapísaných detí do 1. ročníka ZŠ. Z celkového počtu predškolákov sa s výnimkou jedného dieťaťa sa zapísali všetky deti do našej ZŠ.

*III. Dimenzia profesionálna*

Odporúčania:

* zúčastňovať sa na vzdelávacích podujatiach, naďalej venovať pozornosť Plánu osobného profesijného rozvoja

*IV. Dimenzia ekonomická*

* zabezpečovať finančné zdroje

Odporúčania:

- vypracovávať projekty s možnosťou získania finančných prostriedkov navylepšenie materiálnych podmienok detského ihriska

**13) Oblasti, v ktorých škola dosahuje dobré výsledky a nedostatky**

|  |  |  |
| --- | --- | --- |
| ***Názov a adresa školy*** | *Silné stránky* | *Slabé stránky* |
| **Základná škola s materskou školou, Ul. bratrícka 355/19, Lučenec - Opatová** | * škola rodinného typu, počty tried umožňujú úzke citové väzby medzi deťmi navzájom aj medzi učiteľmi

- exteriér budovy školy ( veľké trávnaté plochy, prostredietried, * dobrá spolupráca s rodičmi
* zvýšený záujem zo strany rodičov o materskú školu
 | - nízka účasť v projektoch* - nedostatok finančných prostriedkov na modernizáciu
* interiéru ( napr. sociálnych zariadení, stoličiek, lehátok) a exteriéru MŠ
* nízky záujem o ďalšie vzdelávanie a osobný profesijný rast
* Nedostatočné rozvinutie digitálnych/informačných kompetencií u pedagogických zamestnancov
 |

**14) Spolupráca škôl s inštitúciami, s občianskymi združeniami**

* Mestský úrad – finančné zabezpečenie, správa majetku, hmotná núdza
* Školský úrad – metodická a poradenská činnosť pre riaditeľky, zástupkyne
* CPPPaP – pomoc pri diagnostikovaní detí, poradenská činnosť pri deťoch so špeciálnymi výchovno-vzdelávacími potrebami
* MPC – ďalšie vzdelávanie pedagogických zamestnancov
* Spolupráca so základnými školami a materskými školami
* Spolupráca s Centrom seniorov
* Základná umelecká škola
* Novohradská knižnica
* Novohradské múzeum a galéria
* Polícia, hasiči, záchranári

- Spolupráca s PaSA

- Klinickým logopédom

Správu za MŠ vypracovala: Mgr. Adriana Kurišová – zástupkyňa riaditeľky pre MŠ